**Πανελλήνια Ομοσπονδία Σωματείων Κλινικοεργαστηριακών Ειδικοτήτων (ΠΟΣΚΕ)**

Χαρ. Τρικούπη 12,Ηλιούπολη Τ.Κ 16346, ΤΗΛ.210-9959181,FAX:210-9916854

**Πανελλήνια Ομοσπονδία Σωματείων Ιδιωτικής Πρωτοβάθμιας Υγείας (ΠΟΣΙΠΥ)**

Πανεπιστημίου 56, Αθήνα, Τ.Κ. 10678, ΤΗΛ 210.3304298

**Πανελλήνιος Σύνδεσμος Ιατρικών Διαγνωστικών Κέντρων (ΠΑΣΙΔΙΚ)**

Πανεπιστημίου 58, Αθήνα, Τ.Κ. 10678, ΤΗΛ 210.3306487

**Πανελλήνια Ένωση Ιδιωτικών Ιατρικών Εταιρειών και Πολυϊατρείων (ΠΑΝΙΔΙ)**  
Τσόχα 15-17, Αθήνα, Τ.Κ. 11521, ΤΗΛ. 2106855949

**Ένωση Ιατρών Ε.Ο.Π.Υ.Υ. (ΕΝ.Ι.-Ε.Ο.Π.Υ.Υ.)**

Πατησίων 210, Αθήνα, Τ.Κ. 10446, ΤΗΛ. 2610639539

Αθήνα, 22/05/2024

**Δελτίο Τύπου**

**Συνάντηση Συντονιστικού Οργάνου Φορέων Πρωτοβάθμιας Φροντίδας Υγείας με τον Υπουργό Υγείας κύριο Άδωνη Γεωργιάδη**

**για διαρθρωτικά μέτρα – ενεργοποίηση διαπραγμάτευσης για συλλογική σύμβαση.**

.

Σήμερα Τετάρτη 22/05/2024 μετά από αίτημα του Συντονιστικού Οργάνου Υγείας έγινε συνάντηση με τον Υπουργό Υγείας κύριο Άδωνη Γεωργιάδη. Στη συνάντηση παρευρέθησαν ο πρόεδρος της ΠΟΣΚΕ κ. Φ. Πατσουράκος , πρόεδρος ΠΟΣΙΠΥ κ. Θ. Χατζηπαναγιώτου, ο πρόεδρος ΠΑΣΙΔΙΚ κ. Ι. Καραμηνάς , η πρόεδρος ΕΝΙ – ΕΟΠΥΥ κα Μ. Μαστοράκου και ο εκπρόσωπος του ΠΑΝΙΔΙ κ. Α. Πιτταράς. Το Συντονιστικό επανέλαβε τις δυσμενείς συνθήκες που υπάρχουν σήμερα στον τομέα μας και ζήτησε από τον Υπουργό άμεση εφαρμογή των μέτρων που έχουν συζητηθεί από μακρού για την ελάττωση του clawback. Στα πλαίσια αυτά ζητήθηκε να υπάρχει πρόταση από τις Ομάδες Εργασίας των πρωτοκόλλων για περιορισμό στην επαναληψιμότητα των εξετάσεων σύμφωνα με το ICD10 και το ποιες ειδικότητες θα μπορούν να το συνταγογραφούν όπως επίσης και να υπάρξει πρόταση πιθανής αφαίρεσης εξετάσεων που θα μπορούν να γίνονται μόνο στις δημόσιες δομές. Άμεσα να γίνει ψηφιοποίηση από την ΗΔΙΚΑ όσων πρωτόκολλων έχουν διαγνωστικές εξετάσεις, να υπάρχει ενημέρωση των ιατρών για οποιαδήποτε αύξηση της συνταγογράφησης τους εκτός πρωτοκόλλων ώστε να υπάρχει περιορισμός της ζήτησης . Στα πλαίσια αυτά ο Υπουργός ενημέρωσε ότι μετά το διάστημα 20 ημερών θα υπάρξουν νέες ανακοινώσεις για μέτρα τα οποία θα ελαφρύνουν το clawback και θα υπάρξει ενεργοποίηση της υπουργικής απόφασης Βορίδη. Έχουν δοθεί μέχρι τέλος του έτους 280 εκατ.ευρώ για το Πρόγραμμα Δοξιάδη για προληπτικές εξετάσεις. Ζητήθηκε από το Συντονιστικό όποιες προληπτικές εξετάσεις αναγράφονται να μπαίνουν αυτόματα στο Πρόγραμμα Δοξιάδη για να ελαφρυνθεί το clawback πρόταση για την όποια μας είπε ο Υπουργός ότι είναι αρμοδιότητα της Αναπληρώτριας Υπουργού Υγείας κυρίας Αγαπηδάκη στην οποία και πρέπει να απευθυνθούμε. Μετά τις Ευρωεκλογές θα γίνει προσπάθεια να υπάρξει συνάντηση με το Υπουργό Εθνικής Οικονομίας και Οικονομικών κύριο Χατζηδάκη για περαιτέρω χρηματοδότηση της Π.Φ.Υ. **Ο Υπουργός Υγείας  έδωσε εντολή στον Ε.Ο.Π.Υ.Υ. να γίνει ενεργοποίηση διαπραγμάτευσης για τη συλλογική σύμβαση με τους αρμόδιους φορείς των ιατρών αποδεχόμενος ένα πάγιο αίτημα των ιατρών.**

Για το Συντονιστικό Όργανο Φορέων Π.Φ.Υ.

**Ο ΠΡΟΕΔΡΟΣ ΠΟΣΚΕ                                                                Ο ΠΡΟΕΔΡΟΣ ΠΟΣΙΠΥ  
 Φ.Ν.ΠΑΤΣΟΥΡΑΚΟΣ                                                                 Θ.ΧΑΤΖΗΠΑΝΑΓΙΩΤΟΥ**

**Ο ΠΡΟΕΔΡΟΣ ΠΑΣΙΔΙΚ                                                             Ο ΠΡΟΕΔΡΟΣ ΠΑΝΙΔΙ Ι.ΚΑΡΑΜΗΝΑΣ                                                                      Δ. ΦΑΣΙΤΣΑΣ**

**Η ΠΡΟΕΔΡΟΣ ΕΝΙ-ΕΟΠΥΥ**

**Α. ΜΑΣΤΟΡΑΚΟΥ**